27.7.2023
Krok 4:
SK
Úradný vestník Európskej únie
C 264/17
Vypracovanie akčného plánu a vykonávanie adaptačných opatrení
Krok 4 týchto usmernení vám pomôže: — premeniť možnosti adaptácie na adaptačné opatrenia, — vytvoriť akčný plán pre adaptáciu, — pripraviť podmienky na vykonávanie prostredníctvom spôsobov adaptácie.
Pomocou akčného plánu pre adaptáciu sa navrhované možnosti adaptácie premietajú do konkrétnych adaptačných opatrení, ktoré možno vykonať.
V pláne sa vo všeobecnosti podrobne opisuje, čo je potrebné urobiť (kto to má urobiť a kedy), potreby, pridelenie a dostupnosť zdrojov.
Akčné plány pre adaptáciu sú preto neoddeliteľnou súčasťou každej adaptačnej stratégie, pretože uľahčujú vykonávanie adaptačných opatrení.
Akčný plán na rozdiel od stratégie adaptácie na zmenu klímy zvyčajne pokrýva kratší časový horizont a pravidelne sa reviduje.
Na vykonávanie jednej stratégie adaptácie na zmenu klímy sa preto môžu vzťahovať viaceré akčné plány.
Krok 4.a: Základné prvky akčného plánu pre adaptáciu Príklad 4: začleňovanie problematiky adaptácie do hospodárenia s vodami na ochranu pred povodňami v talianskej obci Isola Vicentina Talianska obec Isola Vicentina podpísala v roku 2014 iniciatívu EÚ Mayors Adapt a odvtedy začala vypracúvať plán obecného hospodárenia s vodami s cieľom začleniť adaptáciu na zmenu klímy do svojich politík v oblasti hospodárenia s vodami.
V tomto pláne sa analyzovalo každé povodie, rieka a potok pretekajúce obcou, pričom sa vyhodnotil ich maximálny prietok vody a veľkosť povodňovej vlny s rôznymi obdobiami opakovania (5, 10, 20, 30, 100 a 300 rokov).
Zistené kritické problémy boli východiskom pre plánovanie preventívnych opatrení a opatrení na zabezpečenie pripravenosti, ako aj približne 50 presných ochranných opatrení, ako napríklad: i) prijatie regulačného rámca pre správu a údržbu malých súkromných priekop; ii) jedna z troch plánovaných plôch na zadržiavanie vody je v súčasnosti vo výstavbe a iii) identifikácia 10-hektárovej pilotnej oblasti na simuláciu toho, ako možno ochranou lesných porastov zvýšiť odolnosť územia obce proti povodniam a zosuvom pôdy.
— Kroky a spôsoby vykonávania so zohľadnením neistoty, pokiaľ ide o dôsledky zmeny klímy v krátkodobom (30. roky 21. storočia), strednodobom (50. roky 21. storočia) a dlhodobom horizonte (prvých 10 rokov 22. storočia).
Štruktúra akčného plánu pre adaptáciu môže vychádzať zo spôsobov adaptácie, pričom schéma vykonávania každej možnosti adaptácie pozostáva z radu opatrení smerujúcich ku konečnému cieľu týkajúcemu sa adaptácie.
Spôsoby adaptácie sa preto podobajú rozhodovaciemu stromu a keďže opatrenia sa môžu vykonávať postupne, umožňujú flexibilné plánovanie politiky.
Extrémne výkyvy počasia spôsobené klímou alebo zmeny v predpokladanej budúcej klíme môžu aktivovať mechanizmus preskúmania, aby sa zistilo, či spôsob adaptácie stále spĺňa daný cieľ v oblasti adaptácie.